laion/Wikipedia-Exotic huggingface dataset:
আনাস ইবনে নাদার

আনাস ইবনে নাদার (আরবী: ﺍﻧﺲ ﺑﻦ ﻧﻀﺮ) ইসলামের নবী মুহাম্মদ স. এর একজন সাহাবা। তিনি আনসার বনু খাজরাজ গোত্রের লোক এবং আনাস ইবনে মালিক এর চাচা ছিলেন। আনাস ইবনে নাদারের জন্ম তারিখ সম্পর্কে কোন তথ্য পাওয়া যায়না। তার পিতার নাম নাদার ইবন দাম দাম। আনাস ইবনে মালিক বলতেন, তার নাম তার চাচা নাদারের নামে রাখা হয়েছিলো। নবী মুহাম্মাদ স. এর দাদা আবদুল মুত্তালিবের মা সালমা বিনতু ‘আমর ছিলেন আনাস ইবন নাদারের ফুফু। আনাস ইবন নাদর তার গোত্রের রায়িস বা নেতা ছিলেন। তার বোন রুবাইয়্যা’ বিনতু নাদার এবং মা সাহাবা ছিলেন। আনাস ইবন নাদর শেষ ‘আকাবায় ইসলাম গ্রহণ করেন। কোন অজ্ঞাত কারণে আনাস ইবন নাদর বদরের যুদ্ধে যোগদান করতে পারেননি। যুদ্ধ শেষে রাসূলুল্লাহ সা. মদীনায় ফিরে এলে তিনি তাঁর সামনে হাজির হয়ে অনুতাপের সুরে বললেন: "হে আল্লাহর রাসূল! আপনি মূর্তি পূজারী দের বিরুদ্ধে যে প্রথম যুদ্ধ লড়েছেন সেখানে আমি অনুপস্থিত ছিলাম। যদি (আল্লাহ) আমাকে একটি সুযোগ দেন মূর্তিপূজকদের বিরুদ্ধে লড়াই করার, তাহলে আল্লাহ দেখবে কীভাবে (সাহসিকতার) সাথে আমি লড়াই করি।". — সহীহ আল বুখারী, কিতাব আল জিহাদ, ২৮০৫ এবং ২৮০৬ উহুদের যুদ্ধ তৃতীয় হিজরি সনে অনুষ্ঠিত হয়। আনাস সম্পর্কে সা'দ বলেন, "সেদিন তিনি যা করলেন, আমি তা করতে পারিনি"। বালাজুরী এর মতে সুফাইয়ান ইবন উয়াইফ আনাসকে হত্যা করেন। ইবন ইসাহক এর বর্ণনা অনুসারে উমার ইবনুল খাত্তাব ও তালহা ইবন ‘উবাইদুল্লাহ মুহাজির আনসারদের সাথে হাত গুটিয়ে বসে আছেন। আনাস সেখানে উপস্থিত হয়ে জানতে চান তারা হাত গুটিয়ে বসে আছেন কেন? তারা জানান, রাসূলুল্লাহ নিহত হয়েছেন। আনাস বলেন, "তিনি যদি মারাই গিয়ে থাকেন, আপনারা বেঁচে থেকে কী করবেন? উঠুন, রাসূলুল্লাহ (সা ) যে পথে জীবন দিয়েছেন আপনারাও সে পথে জীবন দিন"। এরপরে শত্রু বাহিনীর ওপর ঝাপিয়ে পড়েন। তিনি উহুদের যুদ্ধে বহুঈশ্বরবাদীদের বিরুদ্ধে শহীদ হওয়া পর্যন্ত যুদ্ধ করেছিলেন। তার শরীরের আশিটিরও বেশি তলোয়ার ও তীরের আঘাত পাওয়া যায়। আঙুল দেখে তার বোন তার মৃতদেহ শনাক্ত করে। কুরআনে তার মতো লোকদের সম্পর্কে বলা হয়েছেঃ "মুমিনদের মধ্যে কতক আল্লাহর সাথে কৃত ওয়াদ পূর্ণ করেছে। তাদের কেউ কেউ মৃত্যুবরণ করেছে এবং কেউ কেউ প্রতীক্ষা করছে". — Quran, সূরা আহযাব, ৩৩:২৩ "Hazrat Anas Bin An Nadr (R.A)"। Janathimessage.co.uk। সংগ্রহের তারিখ ২০১৬-১২-২২।  "Hadith - Book of Fighting for the Cause of Allah (Jihaad) - Sahih al-Bukhari - Sunnah.com - Sayings and Teachings of Prophet Muhammad (صلى الله عليه و سلم)"। Sunnah.com। ২০১২-০৪-২৬। সংগ্রহের তারিখ ২০১৬-১২-২২।  "Hadith - The Book on Government - Sahih Muslim - Sunnah.com - Sayings and Teachings of Prophet Muhammad (صلى الله عليه و سلم)"। Sunnah.com। ২০১২-০৪-২৬। সংগ্রহের তারিখ ২০১৬-১২-২২।  "Hadith - The Book of Jihad - Riyad as-Salihin - Sunnah.com - Sayings and Teachings of Prophet Muhammad (صلى الله عليه و سلم)"। Sunnah.com। ২০১২-০৪-২৬। সংগ্রহের তারিখ ২০১৬-১২-২২।  "সূরা আল আহযাব [33:23] - Al-Qur'an al-Kareem - القرآن الكريم"। Quran.com। সংগ্রহের তারিখ ২০১৬-১২-২২।
মদমস্ত বরখা

মদমস্ত বরখা হল ২০১৫ সালের ২৯ মে মুক্তিপ্রাপ্ত একটি ভারতীয় থ্রিলার চলচ্চিত্র। সিং মাল্টিমিডিয়া ক্রিয়েশনের ব্যানারে সন্দীপ রালে কর্তৃক প্রযোজিত এই ছবিটি পরিচালনা করেন যশপাল সিং। বরখা (লীনা কপূর) রণবীর (আশিষ যোশী) নামে এক সেনা জওয়ানের স্ত্রী। বরখাকে একা রেখে একটি জরুরি কাজে তাকে চলে যেতে হয়। একাকীত্বে ভরা একঘেয়ে বিবাহিত জীবনে বিতৃষ্ণ বরখার সঙ্গে তার স্বামীর বন্ধু আকাশের প্রণয় সম্পর্ক স্থাপিত হয়। কিন্তু বরখার ননদ নীতু তার ভাইয়ের অনুপস্থিতিতে বরখার সঙ্গে আকাশের সম্পর্কের কথা জানতে পারলে তাদের জীবনে সমস্যা ঘনিয়ে আসে। একাংশ ভরদ্বাজ - আকাশ লীনা কপূর - বরখা আশিষ যোশী - রণবীর জোয়া রাঠোর - নীতু মুস্তাক খান মিথিলেশ চতুর্বেদী ফরিদা দাদি প্রকাশ বি. কাশ্যপ "Madmast Barkhaa"। Bollywood Hungama। সংগ্রহের তারিখ ২৫ এপ্রিল ২০১৫।  "Movie Preview Madmast Barkhaa"। Oye! Times। ৭ এপ্রিল ২০১৫। ৬ নভেম্বর ২০১৫ তারিখে মূল থেকে আর্কাইভ করা। সংগ্রহের তারিখ ২৫ এপ্রিল ২০১৫।  ইন্টারনেট মুভি ডেটাবেজে মদমস্ত বরখা (ইংরেজি) বলিউড হাঙ্গামায় Madmast Barkhaa (ইংরেজি)
হাফিজ জিএ সিদ্দিকী

অধ্যাপক ড. হাফিজ জিএ সিদ্দিকী (জন্ম : ১৯৩১ - মৃত্যু: ২২ মে ২০১৮) একজন বাংলাদেশী শিক্ষাবিদ ছিলেন। তিনি নর্থ সাউথ বিশ্ববিদ্যালয়ের উপাচার্য এবং ঢাকা বিশ্ববিদ্যালয়ের ব্যবসায় প্রশাসন ইনস্টিটিউটের পরিচালক হিসাবে দায়িত্ব পালন করেন। বাংলাদেশ অর্থনীতি সমিতির আজীবন সদস্য এবং বাংলাদেশ অর্থনীতি সমিতি কর্তৃক প্রতিষ্ঠিত ঢাকা স্কুল অব ইকনোমিকস্ এর প্রতিষ্ঠাতা গভর্নিং কাউন্সিলের সদস্য ছিলেন। চতুর্থ শ্রেণি শেষ করার পরে সিদ্দিকী কুরআন পুরোপুরি মুখস্থ করার সিদ্ধান্ত নেন। চার বছর পরে, মুখস্থ করার পরে, তিনি হাফিজ উপাধি অর্জন করেন এবং নিয়মিত স্কুলে ফিরে যান। সিদ্দিকী ঢাকা বিশ্ববিদ্যালয় থেকে অর্থনীতিতে স্নাতক এবং স্নাতকোত্তর ডিগ্রি অর্জন করেন। তিনি পিটসবার্গ গ্র্যাজুয়েট স্কুল অফ পাবলিক অ্যান্ড ইন্টারন্যাশনাল অ্যাফেয়ার্স থেকে এমপিআইএ (মাস্টার অব পাবলিক অ্যান্ড ইন্টারন্যাশনাল অ্যাফেয়ার্স) ডিগ্রি অর্জন করেছেন এবং ইন্ডিয়ানা বিশ্ববিদ্যালয় ব্লুমিংটনের কেলি স্কুল অফ বিজনেস থেকে এমবিএ ডিগ্রি অর্জন করেছেন। তিনি ম্যানচেস্টার বিশ্ববিদ্যালয়ের ম্যানচেস্টার বিজনেস স্কুল থেকে তার পিএইচ.ডি ডিগ্রি অর্জন করেন। সিদ্দিকী প্রথম কর্মজীবনে ঢাকা বিশ্ববিদ্যালয়ের ব্যবসায় প্রশাসন ইনস্টিটিউটের শিক্ষকতা করেন, যেখানে তিনি ২০ বছর চাকরি করেছেন। পরে তিনি এ ইনস্টিটিউটের পরিচালক হন। তিনি মার্কিন যুক্তরাষ্ট্রে চলে যান এবং আট বছরের জন্য ওহাইও স্টেট বিশ্ববিদ্যালয় এবং মিনেসোটা স্টেট বিশ্ববিদ্যালয়ে আন্তর্জাতিক ব্যবসা ও পরিচালনার অধ্যাপক হিসাবে নিযুক্ত হন। সিদ্দিকী ১৯৯৩ সালে উত্তর দক্ষিণ বিশ্ববিদ্যালয়ে যোগদান করেছিলেন। তিনি ১৯৯৮ সালে প্রো-উপাচার্য হিসেবে এবং ২০০৩ সালে উপাচার্য এ বিশ্ববিদ্যালয়ে দায়িত্ব গ্রহণ করেন। ২০১০ সালে একটি প্রাথমিক অবসর গ্রহণের পর সিদ্দিকী যোগদান ব্র্যাক বিশ্ববিদ্যালয়ের হিসেবে প্রফেসর ইমেরিটাস । ২০০৮ সালে সিদ্দিকী ব্র্যাক ব্যাংকের আমানত পরিচালক হিসাবে কাজ করেন। ২০০৮ সালের নভেম্বর সিদ্দিকী বাংলাদেশ ব্যাংকের পরিচালক পদে নিযুক্ত হন। তিনি বিশ্বব্যাংক, এশীয় উন্নয়ন ব্যাংক এবং এশিয়া ও প্রশান্ত মহাসাগরের জন্য জাতিসংঘের অর্থনৈতিক ও সামাজিক কমিশনের পরামর্শক হিসাবে কাজ করেন। সিদ্দিক মোট ১৪ টি বই রচনা করেছেন। বাংলাদেশের তৈরি পোশাক শিল্প (২০০৪) উল্লেখযোগ্য ড. সিদ্দিকী ২২ মে ২০১৮ সালে বাংলাদেশের রাজধানী ঢাকার ইউনাইটেড হাসপাতালে মৃত্যুবরণ। ২৩ মে ঢাকার গুলশান লেকপাড় কবরস্থানে তার জানাজা ও দাফনপর্ব অনুষ্ঠিত হয়। Karim, Elita (২ আগস্ট ২০১৪)। "In a Nutshell"। The Daily Star। সংগ্রহের তারিখ ২২ সেপ্টেম্বর ২০১৬।  "Ex-NSU VC Hafiz GA Siddiqi dies"। Dhaka Tribune (ইংরেজি ভাষায়)। ২০১৮-০৫-২২। সংগ্রহের তারিখ ২০১৮-০৫-২২।  "হাফিজ জি. এ. সিদ্দিকীর ইন্তেকাল | অন্যান্য | The Daily Ittefaq"। archive1.ittefaq.com.bd। ২০১৯-০৯-২১ তারিখে মূল থেকে আর্কাইভ করা। সংগ্রহের তারিখ ২০১৯-০৯-২১।  "Professor Dr. Hafiz G.A. Siddiqi"। BRAC University। ২৩ সেপ্টেম্বর ২০১৬ তারিখে মূল থেকে আর্কাইভ করা। সংগ্রহের তারিখ ২২ সেপ্টেম্বর ২০১৬।  "Dr Siddiqi, NSU vice-chancellor"। The Daily Star। ৩ জানুয়ারি ২০০৩। সংগ্রহের তারিখ ২২ সেপ্টেম্বর ২০১৬।  Rashid, Mamun (৯ আগস্ট ২০১০)। "An early inspirer of today's leaders"। The Daily Star। সংগ্রহের তারিখ ২২ সেপ্টেম্বর ২০১৬।  "NSU VC tipped as BRAC Bank's depositor director"। The Daily Star। ৬ নভেম্বর ২০০৮। সংগ্রহের তারিখ ২২ সেপ্টেম্বর ২০১৬।  "Dr. Hafiz G.A. Siddiqi Independent Director"। BRAC Bank। সংগ্রহের তারিখ ২২ সেপ্টেম্বর ২০১৬।  "অধ্যাপক ড. হাফিজ জি এ সিদ্দিকী মারা গেছেন"। চ্যানেল আই অনলাইন (ইংরেজি ভাষায়)। ২০১৮-০৫-২২। সংগ্রহের তারিখ ২০১৯-০৯-২১।
ফজলে রাব্বী

শহীদ ডা. মোহাম্মদ ফজলে রাব্বী (সেপ্টেম্বর ২২, ১৯৩২ - ডিসেম্বর ১৫, ১৯৭১) একজন বাংলাদেশী চিকিৎসক এবং ১৯৭১ সালের বাংলাদেশের মুক্তিযুদ্ধে শহীদ বুদ্ধিজীবী। ফজলে রাব্বীর জন্ম ১৯৩২ সালের ২২ সেপ্টেম্বর পাবনা জেলার পাবনা সদর থানার ছাতিয়ানী গ্রামে। তার বাবার নাম আফসার উদ্দিন আহমেদ এবং মায়ের নাম সুফিয়া খাতুন। তিনি ১৯৪৮ সালে পাবনা জেলা স্কুল থেকে মেধা তালিকায় বিশিষ্ট স্থান দখল করে মাধ্যমিক পাশ করেন এবং ভি.পি.আই ও জেলা ভিত্তিক বৃত্তি লাভ করেন। তার পরবর্তী শিক্ষাজীবন শুরু হয় ঢাকা কলেজে। পরবর্তী ১৯৫০ সালে ঢাকা মেডিকেল কলেজে ভর্তি হন। সেখানে তিনি এমবিবিএস- এ প্রথম পার্ট পরীক্ষায় অ্যানাটমি ও ফার্মাকোলজিতে সম্মানসহ এমবিবিএস ফাইনালে শীর্ষস্থান অধিকার করে ঢাকা বিশ্ববিদ্যালয়ের স্বর্ণপদক লাভ করেন। ১৯৫০-৫৫ সাল পর্যন্ত ছাত্র থাকাকালে প্রতিযোগিতামূলক পরীক্ষার মাধ্যমে প্রসেক্টর হন। ১৯৫৫-৫৬ সালে কমপালসারি ইন্টার্নিশিপ ট্রেনিং নেন। ডা. ফজলে রাব্বী ১৯৩২ সনের ২২ সেপ্টেম্বর পাবনা জেলার ছাতিয়ানী গ্রামে জন্মগ্রহণ করেন। তিনি পাবনা জেলা স্কুল থেকে ১৯৪৮ সনে মেট্রিক এবং ঢাকা কলেজ থেকে ১৯৫০ সনে আইএসসি পাশ করে ঢাকা মেডিকেল কলেজে ভর্তি হন। ১৯৫৫ সনে এমবিবিএস পাশ করে ১৯৫৬ সন পর্যন্ত- ঢাকা মেডিকেল কলেজ হাসপাতালে ইন্টার্নি চিকিৎসক হিসেবে কর্মরত ছিলেন। তিনি এমবিবিএস চূড়ান্ত পেশাগত পরীক্ষায় প্রথম স্থান অধিকার করে ঢাকা বিশ্ববিদ্যালয়ের ‘স্বর্ণপদক’ লাভ করেন। ১৯৬০ সনে তিনি ইউকের এডিনবরা থেকে এমআরসিপি ডিগ্রী লাভ করেন। তিনি ১৯৬৩ সনে দেশে ফিরে ঢাকা মেডিকেল কলেজের মেডিসিন বিভাগে সহযোগী অধ্যাপক হিসেবে যোগ দেন। ১৯৬৮ সনে তিনি মেডিসিন বিভাগে অধ্যাপক হিসেবে পদোন্নতি লাভ করেন। বিশিষ্ট হৃদরোগ বিশেষজ্ঞ শহীদ ডা. ফজলে রাব্বী ঢাকা মেডিকেল কলেজে অধ্যয়নকালেই ছাত্র রাজনীতিতে জড়িত ছিলেন এবং ৫২-র ভাষা আন্দোলনে সক্রিয়ভাবে অংশগ্রহণ করেছিলেন। ১৯৭১ সনের ১৫ই ডিসেম্বর বিকেলে পাকবাহিনীর কয়েকজন সৈন্যসহ রাজাকার-আলবদরদের কয়েকটি দল ডা. ফজলে রাব্বীকে তার সিদ্ধেশ্বরী বাসভবন থেকে তুলে নিয়ে যায় এবং রায়েরবাজার বধ্যভূমিতে নির্মমভাবে হত্যা করে। ১৮ই ডিসেম্বর দিনের বেলায় শহীদ ডা. ফজলে রাব্বীর ক্ষত-বিক্ষত মৃতদেহ উদ্ধার করা হয়। প্রফেসর ফজলে রাব্বী একজন চিকিৎসাবিজ্ঞানী ছিলেন। উপমহাদেশের অসংখ্য মানুষ তার কাছে দুরারোগ্য রোগের চিকিৎসার জন্য আসতেন। মেডিসিনের উপর তার গবেষণা পত্র ব্রিটিশ মেডিকেল জার্নাল এবং ল্যান্সেট এ প্রকাশিত হয়। এসব গবেষণা পত্রের মধ্যে রয়েছে "A Case of Congenital Hyperbilirubinaemia (Dubin-Johnson Syndrome) in Pakistan" এবং "Spirometry in Tropical Pulmonary Eosinophilia"। ১৯৭২ সালে তার নামে ঢাকা মেডিকেল কলেজের একটি হলের নামকরণ করা হয় শহীদ ডাঃ ফজলে রাব্বি হল। তার নামানুসারে শহীদ ডা. ফজলে রাব্বি পার্ক এর নামকরণ করা হয়েছে। দৈনিক মানবকন্ঠ[স্থায়ীভাবে অকার্যকর সংযোগ] Rabbee, MF; Choudhury, AR (এপ্রিল ১৯৬৪)। "A Case of Congenital Hyperbilirubinaemia (Dubin-Johnson Syndrome) in Pakistan"। The Journal of Tropical Medicine and Hygiene। 67: 142–3। পিএমআইডি 14157719।  Azad Khan, AK; Patra, RW; Banu, SA; Rabbee, MF (এপ্রিল ১৯৭০)। "Spirometry in Tropical Pulmonary Eosinophilia"। British Journal of Diseases of the Chest। 64: 107–9। ডিওআই:10.1016/s0007-0971(70)80036-5। পিএমআইডি 5432624।  "সংস্কার শেষে উন্মুক্ত হলো ফজলে রাব্বী পার্ক"। দৈনিক প্রথম আলো। ফেব্রুয়ারি ২০২৪। ২০২৪-০২-০৪ তারিখে মূল থেকে আর্কাইভ করা। সংগ্রহের তারিখ ২০২৪-০৬-৩০।
হানজালা ইবনে আবি আমির

হানজালা ইবনে আবি আমির (আরবী: ﺣﻨﻈﻠـة ﺍﺑﻦ ﺍﺑﻲ ﻋﺎﻣﺮ) ছিলেন মুহাম্মদ সা. এর একজন সাহাবা। হানজালার উপাধি গাসীলুল মালায়িকা ও তাকী। তিনি আনসারদের মধ্যকার বনু আউজ গোত্রের লোক ছিলেন। তার বাবা আবু আমির একজন খ্রিস্টান ছিলেন। হানজালা মদীনার আউস গোত্রের আমর ইবন আউফ শাখার সন্তান। তার পিতার নাম আবু ’আমির ’আমর, মতান্তরে ’আবদু ’আমর, তার মাতার নাম জানা যায় না। হানজালা ইসলাম গ্রহণের পরে তার পিতার ইসলাম বিরোধীতার কারণে সে মুহাম্মদ স. এর কাছে আবেদন জানা যে নবী অনুমতি দিলে সে তার পিতাকে হত্যা করবে। কিন্তু মুহাম্মদ স. তার আবেদনে সম্মতি জানান নাই। হানজালার বদর যুদ্ধে যোগ না দেওয়ার কারণ জানা যায় না। তবে উহুদ যুদ্ধে যোগ দিয়েছিলেন যা ছিল তার ইসলামী জীবনের প্রথম ও শেষ যুদ্ধ। হানজালা ২৪ বছর বয়সে উহুদের ময়দানে পৌত্তলিকদের বিরুদ্ধে যুদ্ধে শহীদ হন। হানজালা তার বিবাহের রাত্রে নববধু, আবদুল্লাহ ইবনে উবাই এর বোন, জামিলাকে রেখে জিহাদে যোগ দিতে বেরিয়ে পড়েন। তিনি গোসলের সময় পাননি। মুহাম্মদ স. বলেন, ফেরেশতাগণ স্বর্গ ও পৃথিবীর মাঝে রূপালী পাত্রে রক্ষিত পরিষ্কার বৃষ্টির পানিতে তাকে গোছল করিয়েছেন। হানজালা তাই গাসিলিল আল মালাইকা (আরবী: غسيل الملائكة) বা যাকে "ফেরেশতাগণ গোছল করায়" উপাধি দেয়া হয়। বদর যুদ্ধে আবূ সুফইয়ানের পুত্র হানজালা মুসলিম বাহিনীর হাতে নিহত হয়। উহুদে এই হানজালাকে হত্যার পর সে মন্তব্য করে,‘হানজালার পরিবর্তে হানজালা।’ হানজালার পুত্র আব্দুল্লাহ ইবনে হানজালা প্রথম উমাইয়া খলিফা ১ম ইয়াজিদের বিরুদ্ধে মদিনার সৈন্য বাহিনীর নেতৃত্ব দেন। Hazrat Hanzala (رضي الله عنه) "Portraits of youths"। ২১ সেপ্টেম্বর ২০১৯ তারিখে মূল থেকে আর্কাইভ করা। সংগ্রহের তারিখ ২১ সেপ্টেম্বর ২০১৯।  The Book of the Jihad of 'Ali ibn Tahir al-Sulami (d. 1106) The History of al-Tabari Vol. 7: The Foundation of the Community Rights of the Prophet "Hanzala bin Abi 'Amir al-Rahib"। ২১ অক্টোবর ২০১৮ তারিখে মূল থেকে আর্কাইভ করা। সংগ্রহের তারিখ ২১ সেপ্টেম্বর ২০১৯।  The Life of Muhammad: Al-Waqidi's Kitab Al-Maghazi
আনিস উদ দৌলা

আনিস উদ দৌলা একজন বাংলাদেশি ব্যবসায়ী ও উদ্যোক্তা। বাংলাদেশের শীর্ষস্থানীয় ব্যবসা প্রতিষ্ঠান এসিআই লিমিটেডের প্রতিষ্ঠাতা চেয়ারম্যান এবং বাংলাদেশ সীড এসোসিয়েশন (বিএসএ) এর সভাপতি আনিস উদ দৌলা ১৯৩৪ সালে ফরিদপুরে জন্মগ্রহণ করেন। তাঁর পিতার নাম খান বাহাদুর মোহাম্মদ ইসমাইল ও মায়ের নাম কাকাবুন নেসা বেগম। সাত ভাইবোনের মধ্যে তিনি ছিলেন ষষ্ঠ। তাঁর ভাইবোনেরা প্রায় সবাই সুপরিচিত। এর মধ্যে বড় বোন ফিরোজা বেগম উপমহাদেশের বিখ্যাত নজরুলসংগীতশিল্পী। বড় ভাই মসিহ উদ দৌলা সেনাবাহিনীর ব্রিগেডিয়ার জেনারেল পদ থেকে অবসর নেন। ছোট ভাই আসাফ উদ দৌলাও শিল্পী ও একজন সাবেক সচিব। আনিস উদ দৌলা ফরিদপুর জিলা স্কুল ও রাজেন্দ্র কলেজ থেকে উত্তীর্ণ হয়ে ১৯৫২ সালে ঢাকা বিশ্ববিদ্যালয়ে পদার্থবিদ্যায় ভর্তি হন। পড়াশোনার পাশাপাশি খেলাধুলায়ও মনোযোগ ছিল তাঁর। এর মাঝে লাফ ও দৌড়ে তিনবার সেরা ছিলেন। এছাড়াও ক্রিকেটে ওপেনিং বোলার হিসেবে খেলতেন। এরই মধ্যে এশিয়া ফাউন্ডেশনের একটি বৃত্তি নিয়ে তিনি করাচিতে মার্কিনদের দ্বারা পরিচালিত একটি ইনস্টিটিউটে লোকপ্রশাসনে ভর্তি হন। সেখান থেকেই ১৯৫৯ সালে স্নাতকোত্তর শেষ করেন। প্রাথমিকভাবে সরকারি চাকরির জন্য সিএসপি (সিভিল সার্ভিসেস অব পাকিস্তান) দিলেও এর মধ্যে পাকিস্তান অক্সিজেন কোম্পানিতে আঞ্চলিক শাখা ব্যবস্থাপক পদে চাকরি পান। কিন্তু তৎকালে পাকিস্তানের বেসরকারি চাকরির তুলনায় সরকারি চাকরিতে নিম্ন বেতনের কারণে সিএসপির মৌখিক পরীক্ষা দেন নি। পশ্চিম পাকিস্তানের বিভিন্ন জায়গায় চাকরির পর আনিস ইদ দৌলা ১৯৭০ সালে ঢাকায় বদলি হন। মুক্তিযুদ্ধ শুরুর আগে শেখ মুজিবুর রহমানের ৭ মার্চের ভাষণের পর পূর্ব পাকিস্তান থেকে পাকিস্তান অক্সিজেনের পণ্য বিক্রির টাকা পাঠানো বন্ধ করে দেন। এর পরিবর্তে ব্যাংকে হিসাব খুলে টাকা রাখার ব্যবস্থা করেন। মুক্তিযুদ্ধ শুরুর পর সংস্কারের কথা বলে অক্সিজেন কারখানা বন্ধ করে দেন, যাতে পাকিস্তান বিমানবাহিনীকে জ্বালানী অক্সিজেন সরবরাহ করতে না হয়। ১৯৮৭ সালে আনিস উদ দৌলা ব্রিটিশ প্রতিষ্ঠান ইম্পিরিয়াল কেমিক্যাল ইন্ডাস্ট্রিজ (আইসিআই)-এর বাংলাদেশের ব্যবস্থাপনা পরিচালক হিসেবে যোগ দেন। লোকসানে থাকা প্রতিষ্ঠানটি দুই বছর পর লাভের মুখ দেখে। কিন্তু পাঁচ বছর পর আইসিআই বিশ্বব্যাপী ছোট ছোট ব্যবসা বন্ধ করে দেয়। আইসিআই ব্যবসা গুটিয়ে নিলে আনিস উদ দৌলা ১৯৯২ সালে বাংলাদেশে আইসিআইয়ের ব্যবসা কিনে নেন এবং আইসিআইয়ের সাথে মিল রেখে নামকরণ করেন এসিআই। এমনকি লোগোও কাছাকাছি রাখেন। ব্যবস্থাপনার এসিআই প্রথম বাংলাদেশি কোম্পানি হিসেবে আইএসও সনদ পায়। আনিস উদ দৌলার স্ত্রী নাজমা দৌলা। দম্পতির তিনজন সন্তানের মধ্যে এক ছেলে আরিফ দৌলা বর্তমানে এসিআইয়ের ব্যবস্থাপনা পরিচালক ও মেয়ে সুস্মিতা আনিস এসিআই ফরমুলেশনসের ব্যবস্থাপনা পরিচালক। আরেক ছেলে আশরাফ দৌলা ১৪ বছর বয়সে দুর্ঘটনায় মারা যান। "চাকরিজীবী থেকে সফল উদ্যোক্তা"। ৯ সেপ্টেম্বর ২০১৯। সংগ্রহের তারিখ ২৩ মে ২০২০।
উকাশা ইবনে মিহসান

উকাশা ইবনে মিহসান ছিলেন ইসলামের নবী মুহাম্মদ স. এর একজন সাহাবা যিনি মুহাম্মদের জীবদ্দশায় নাখালা অভিযানে অংশগ্রহণ করেন। তিনি উকাশা বিন আল-মিহসানের অভিযান বলে পরিচিত অভিযানেও অংশ নিয়েছিলেন। যা উদরাহ ও বালি গোত্রের বিরুদ্ধে ৯ম আরবি হিজরি সাল এবং ৬৩০ খ্রিষ্টাব্দের অক্টোবর মাসে সংঘটিত হয়। উকাশার ডাক নাম আবু মিহসান। তার পিতা মিহসান ইবন হুরসান। উকাশা হিজরতের পূর্বেই ইসলাম গ্রহণ করেন এবং অন্যদের সঙ্গে মক্কা ছেড়ে মদীনায় চলে যান। উকাশা বদর যুদ্ধে অংশগ্রহণ করেন। যুদ্ধে তার হাতের তরবারিটি ভেঙ্গে যায়। রাসুল সা: তাকে একটি খেজুরের ডাল দান করেন এবং তা দিয়েই তিনি সূচালো ছুরির মত শত্রুর ওপর আক্রমণ চালান। যুদ্ধের শেষ পর্যন্ত তিনি এ ছড়ি দিয়েই লড়ে যান। উকাশা বদর, উহুদ, খন্দকসহ সকল প্রসিদ্ধ যুদ্ধে অংশ গ্রহণ করে বীরত্ব ও সাহসিকতা প্রদর্শন করেন। ৭ম হিজরী সনের রাবীউল আউয়াল মাসে তাকে বনী আসাদের মোকাবিলা করার দায়িত্ব দেওয়া হয়। মদীনার পথে ‘গামার’ কূপের আশে পাশে বনী আসাদের বসতি ছিলো। তিনি চল্লিশ জনের একটি বাহিনী নিয়ে দ্রুত সেখানে উপস্থিত হয়ে দেখতে পান বনী আসাদের লোকেরা ভয়ে পূর্বেই সে স্থান ত্যাগ করে অন্যত্র পালিয়ে গেছে। উকাশা কাউকে না পেয়ে তাদের পরিত্যক্ত দুশো উট ও কিছু ছাগল বকরী মদীনায় নিয়ে ‍আসেন। রাসূলে কারীম সা: একবার বলেন, সত্তর হাজার মানুষ বিনা হিসাবে জান্নাতে প্রবেশ করবে। উকাশা প্রশ্ন করেন, ইয়া রাসুলুল্লাহ, আমি? বললেন, তুমিও তাদের মধ্যে। অত:পর দ্বিতীয় এক ব্যক্তি নিজের সম্পর্কে জিজ্ঞেস করে। তখন রাসূল সা: বললেন, উকাশা তোমার থেকে এগিয়ে গেছে। এই ঘটনার পর রাসুল সা: এর এই বাক্যটি প্রবাদে পরিণত হয়। কেউ কোন ব্যাপারে কাউকে ছাড়িয়ে গেলে বলা হয়, অমুক উকাশার মত এগিয়ে গেছে। ১২ হিজরী সনে খলীফা হযরত আবু বকর খালিদ ইবনুল ওয়ালীদকে ভন্ডনবী তুলাইহা আসাদীর বিদ্রোহ দমনের নির্দেশ দেন। খালিদের বাহিনীর দুজন অগ্র সৈনিক উকাশা ও সাবিত ইবন আরকাম ছিলেন। তারা বাহিনীর অগ্রভাগে ছিলেন। হঠাৎ শত্রু সৈন্যর সাথে ‍তাদের সংঘর্ষ শুরু হয়। শত্রু সৈনিকদের মধ্যে তুলাইহা ও তার ভাই সালামাও ছিল। তুলাইহা উকাশাকে আক্রমণ করে এবং সালামা সাবিতের ওপর ঝাপিয়ে পড়ে। সাবিত শাহাদাত বরণ করেন। অন্যদিকে উকাশা তুলাইহাকে পরাস্ত করে ফেলে এমন সময় তুলাইহা চেচিয়ে ওঠে সালামার সাহায্য চায়। দুই ভাই এক সাথে উকাশাকে আক্রমণ করে হত্যা করে। তাদের দুজনকে রক্ত ভেজা কাপড়েই মরুভূমির বালুতে দাফন করা হয়। Mubarakpuri, The Sealed Nectar (Free Version)[স্থায়ীভাবে অকার্যকর সংযোগ], p. 129 Abu Khalil, Shawqi (১ মার্চ ২০০৪)। Atlas of the Prophet's biography: places, nations, landmarks। Dar-us-Salam। পৃষ্ঠা 239। আইএসবিএন 978-9960-897-71-4।  Abū Khalīl, Shawqī (২০০৩)। Atlas of the Quran। Dar-us-Salam। পৃষ্ঠা 244। আইএসবিএন 978-9960-897-54-7।  হায়াতুস সাহাবা-৩/৬৫৮।
হুসাইল ইবনে জাবির

হুসাইল ইবনে জাবির(মৃত্যু ৩ হিজরী/৬২৫ খ্রিষ্টাব্দে) মুহাম্মদ এর একজন বিশিষ্ট সাহাবা ছিলেন । যিনি রাসুল মক্কা থাকতেই ইসলাম গ্রহণ করেন । তিনি রাসুল এর বিখ্যাত সাহাবী হুযাইফা ইবনে ইয়ামানের পিতা ছিলেন । তিনি গাতফান গোত্রের "আবস" শাখার সন্তান । এজন্য তাকে আল-আবসীও বলা হয়। পিতার নাম জাবির এবং মাতার নাম জানা যায়না । তার স্ত্রী মদিনার আন্সার গোত্রের আবদুল আশহাল শাখার কন্যা,স্ত্রীর নাম রাবাহ বিনতু কা’ব ইবন আদী ইবন আবদিল আশহাল । তার ৫ টি সন্তান ছিলো । ১. হুজাইফা ইবনে হুসাইল ২. সা’দ ইবনে হুসাইল ৩. সাফওয়ান ইবনে হুসাইল ৪. মুদলিজ ইবনে হুসাইল ৫. লাইলা ইবনে হুসাইল এরা পরবর্তীতে ইতিহাসে ইয়ামানে বংশধর নামে পরিচিতি লাভ করে । ৬২৭ খ্রিষ্টাব্দে অর্থাৎ ৫ম হিজরীতে উহুদের যুদ্ধের সময় ভিড়ের মাঝে চিনতে না পেরে ভুলক্রমে মুসলিম সৈন্যদের হাতেই নিহত হন । "হুযাইফা ইবনুল ইয়ামান"। উইকিপিডিয়া। ২০১৯-০৯-২১।  আল-ইসতী’য়াবঃ আল-ইসাবার পার্শ্বটীকা - (১/২৭৭)।  দ্রঃ সহীহ বুখারী - (২/৫৮১)।
রূপসা (দ্ব্যর্থতা নিরসন)

রূপসা বলতে যেসব জিনিস বোঝায়- রূপসা- একটি বিশেষ প্রজাতির প্রজাপতি রূপসা নদী- বাংলাদেশের একটি নদী রূপসা এক্সপ্রেস- একটি আন্তঃনগর ট্রেন রূপসা উপজেলা- খুলনা জেলার একটি উপজেলা রূপসা সেতু- রেলসেতু রূপসা জমিদার বাড়ি রূপসা উত্তর ইউনিয়ন ও রূপসা দক্ষিণ ইউনিয়ন - ফরিদগঞ্জ উপজেলার ইউনিয়ন এটি কোন স্থান, জনপদ বা প্রশাসনিক অঞ্চল সম্পর্কিত একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। যদি একটি আভ্যন্তরীণ লিঙ্ক আপনাকে এখানে নিয়ে আসে, আপনি চাইলে সেই লিঙ্কটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
হাউন্ড (কুকুর)

হাউন্ড একটি শিকারী কুকুর, যা শিকারকে অনুসরণ করতে বা তাড়া করতে শিকারিদের দ্বারা ব্যবহৃত হয়। হাউন্ডরা শিকারীদের শিকারের অবস্থান চিহ্নিত করতে শিকারীদের সহায়তা করে। হাউন্ড জাতটি হলো প্রথম শিকারী কুকুর। তারা হয় শক্তিশালী ঘ্রানশক্তি সম্পন্ন বা দুর্দান্ত গতি আছে। তিন প্রকারের হাউন্ড আছে। প্রতিটি প্রকারের মধ্যে আবার বেশ কয়েকটি জাত রয়েছে। সাইটহাউন্ড (যাকে গেইজহাউন্ডসও বলা হয় ), এটি শিকারকে চোখে রেখে মূলত গতিতে শিকারকে পরাস্ত করে। এই কুকুরগুলি দ্রুত শিকারযোগ্য পাখি, শিয়াল, খরগোশ, হরিণ এবং এল্ক শিকারে সহায়তা করে। সেন্ট হাউন্ড, যা এর ঘ্রাণ ট্র্যাক করে শিকার বা অন্যদের (নিখোঁজ লোকের মতো) অনুসরণ করে। এই কুকুরগুলির ধৈর্য রয়েছে তবে দ্রুত দৌড়ায় না। অবশিষ্ট প্রজাতিগুলি দৃষ্টি এবং ঘ্রাণ উভয়ই তাদের শিকারকে অনুসরণ করে; এগুলি শ্রেণিবদ্ধ করা কঠিন, কারণ তারা উভয়ই দৃষ্টিশক্তি বা সংলগ্ন নয়। কুকুরের প্রকার শিকারি কুকুর সুগন্ধি হাউন্ড সাইটহাউন্ড "HOUND | meaning in the Cambridge English Dictionary"। dictionary.cambridge.org (ইংরেজি ভাষায়)। সংগ্রহের তারিখ ২০১৯-০৩-০৬।  "The Hound Group - Breed Information Centre"। www.thekennelclub.org.uk (ইংরেজি ভাষায়)। সংগ্রহের তারিখ ২০১৯-০৩-০৬।  "Hound Dog Breeds"। Animal Planet। Discovery Communications, LLC। সংগ্রহের তারিখ ১৭ ডিসেম্বর ২০১৩।  alkir/Bigstock (২০১৯-০২-২৪)। "What is a Sighthound?"। PetGuide। সংগ্রহের তারিখ ২০১৯-০৩-০৬।  "Keeping Your Scent Hound Happy"। Purina (ইংরেজি ভাষায়)। ২০১৯-০৩-০৭ তারিখে মূল থেকে আর্কাইভ করা। সংগ্রহের তারিখ ২০১৯-০৩-০৬।
অধোগমন

অধোগমন হলো একটি ভূতাত্ত্বিক প্রক্রিয়া যা টেকটোনিক প্লেটের প্রান্ত সীমানায় সংঘটিত হয় যাতে একটি প্লেট অন্যটির নিচে চলে যায় এবং গুরুমন্ডলস্থ অভিকর্ষের কারণে ডুবে যেতে বাধ্য হয়। যে অঞ্চলে এই প্রক্রিয়াটি ঘটে তাকে অধোগমন অঞ্চল বলে। অধোগমনের হার সাধারণত প্রতি বছর কয়েক সেন্টিমিটার হয়; বেশিরভাগ প্লেটের প্রান্ত সীমানা বরাবর ঘর্ষণের ফলে পতনের গড় হার প্রায় দুই থেকে আট সেন্টিমিটার হয়। যখন কোনও মহাসাগরীয় প্লেট একটি মহাদেশীয় প্লেটের নিচে চলে যায় এবং এর তলদেশ দিয়ে সঞ্চলিত হয় তখন তাকে অধোগমন বলে। প্লেটগুলো সঞ্চারনশীল হওয়ায় এগুলো বিভিন্ন দিকে পরিভ্রমণ করে এবং এই অবস্থায় কখনও যদি দুটি মহাসাগরীয় প্লেট অথবা একটি মহাসাগরীয় এবং একটি মহাদেশীয় প্লেট মুখোমুখি অগ্রসর হয় তখন প্লেট দুটি পরস্পর মিলিত হয়ে একটি লম্বালম্বি সম্প্রসারিত মন্ডলের সৃষ্টি করে যেখানে একটি প্লেট অপর প্লেটের নিচ দিয়ে অগ্রসর হয়, ফলে অধোগমনের সৃষ্টি হয়। ভূত্বকীয় পাত পাত সঞ্চালন ভূত্বক গুরুমন্ডল Stern, Robert J. (২০০২-১২-৩১)। "SUBDUCTION ZONES"। Reviews of Geophysics (ইংরেজি ভাষায়)। 40 (4)। আইএসএসএন 8755-1209। ডিওআই:10.1029/2001RG000108। ১৪ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ১৪ মে ২০২৪।  Defant, M. J. (১৯৯৮)। Voyage of Discovery: From the Big Bang to the Ice Age। Mancorp। পৃষ্ঠা 325। আইএসবিএন 978-0-931541-61-2।  "EarthWord–Subduction"। মার্কিন যুক্তরাষ্ট্রের ভূতাত্ত্বিক অধিদপ্তর। ১২ সেপ্টেম্বর ২০১৬। সংগ্রহের তারিখ ২২ সেপ্টেম্বর ২০১৯।  আ.স.ম উবাইদ উল্লাহ (জানুয়ারি ২০০৩)। "অধোগমন"। সিরাজুল ইসলাম। বাংলাপিডিয়া। ঢাকা: এশিয়াটিক সোসাইটি বাংলাদেশ। আইএসবিএন 984-32-0576-6। সংগ্রহের তারিখ ২২ সেপ্টেম্বর ২০১৯।  অধোগমন - যুক্তরাষ্ট্রের ভূতাত্ত্বিক জরিপ অধিদপ্তরের সাইটে। অধোগমন - বাংলাপিডিয়া সাইটে।
ব্রাহ্মণবাড়িয়া

বাংলাদেশের চট্টগ্রাম বিভাগের একটি জেলা ব্রাহ্মণবাড়িয়া। ৯টি উপজেলা নিয়ে ব্রাহ্মণবাড়িয়া জেলা গঠিত। ব্রাহ্মণবাড়িয়াকে ১৯৮৪ সালে একটি জেলা হিসাবে ঘোষণা করা হয়। এটি আয়তন: ১৮৮১.২০ বর্গ কিমি। অবস্থান: ২৩°৩৯´ থেকে ২৪°১৬´ উত্তর অক্ষাংশ এবং ৯০°৪৪´ থেকে ৯১°৫১´ পূর্ব দ্রাঘিমাংশ। সীমানা: উত্তরে কিশোরগঞ্জ এবং হবিগঞ্জ জেলা, দক্ষিণে কুমিল্লা জেলা, পূর্বে হবিগঞ্জ জেলা ও ভারতের ত্রিপুরা রাজ্য, পশ্চিমে মেঘনা নদী, কিশোরগঞ্জ, নরসিংদী ও নারায়ণগঞ্জ জেলা। জনসংখ্যা ২৮৪০৪৯৮; পুরুষ ১৩৬৬৭১১, মহিলা ১৪৭৩৭৮৭। মুসলিম ২৬২৭৮১০, হিন্দু ২১১৮৯৯, বৌদ্ধ ১১৮, খ্রিস্টান ৩৮৯ এবং অন্যান্য ২৮২। মুক্তিযুদ্ধ ১৯৭১ সালে ব্রাক্ষ্মণবাড়ীয়া জেলা ২ নং সেক্টরের অধীন ছিল। এটি বাংলাদেশের ১৭ তম বৃহত্তম শহর। ব্রাহ্মণবাড়িয়া জেলা ৯টি উপজেলা, ৯টি থানা, ৫টি পৌরসভা, ১০০টি ইউনিয়ন, ৯৯৩টি মৌজা, ১৩৩১টি গ্রাম ও ৬টি সংসদীয় আসন নিয়ে গঠিত। ব্রাহ্মণবাড়িয়া শহর পরিচালনার জন্য ব্রাহ্মণবাড়িয়া পৌরসভা নামক একটি স্থানীয় সরকার সংস্থা গঠন করা হয় ১৯৭২ সালে। ২২.৪৯ বর্গ কি.মি. আয়তনের ব্রাহ্মণবাড়িয়া শহরের ১৭.৬০ বর্গ কি.মি. এলাকা ব্রাহ্মণবাড়িয়া পৌরসভা দ্বারা পরিচালিত হয় যেটি ব্রাহ্মণবাড়িয়া শহরকে ১২টি ওয়ার্ড এবং ৩৪টি মহল্লায় বিভক্ত করেছে। এ পৌর এলাকায় নাগরিক সুযোগ-সুবিধা ও পৌরসেবা দেয়াই এ সংস্থার কাজ। ব্রাহ্মণবাড়িয়া বাংলাদেশ-এর পূর্ব-মধ্য অঞ্চলে অবস্থিত। এর নিকটবর্তী শহরগুলি হল ঢাকা, কুমিল্লা, নারায়ণগঞ্জ। এই শহরটি তিতাস নদীর তীরে রয়েছে। এছাড়াও ব্রাহ্মণবাড়িয়ার পশ্চিমে মেঘনা নদী বয়ে গেছে। ব্রাহ্মণবাড়িয়ায় ক্রান্তীয় ভেজা এবং শুষ্ক আবহাওয়া থাকে। দেখুন: ব্রাহ্মণবাড়িয়া জেলার ব্যক্তিবর্গের তালিকা "Area, Population and Literacy Rate by Paurashava −2001" (পিডিএফ)। Bangladesh Bureau of Statistics। ২৭ মার্চ ২০০৫ তারিখে মূল (পিডিএফ) থেকে আর্কাইভ করা। সংগ্রহের তারিখ ১৮ সেপ্টেম্বর ২০০৯।  "সংরক্ষণাগারভুক্ত অনুলিপি"। ২২ সেপ্টেম্বর ২০১৯ তারিখে মূল থেকে আর্কাইভ করা। সংগ্রহের তারিখ ২২ সেপ্টেম্বর ২০১৯।  http://www.floodmap.net/Elevation/CountryElevationMap/?ct=BD www.geopostcodes.com,। "ZIP Code database of Bangladesh"। Geopostcodes.com। সংগ্রহের তারিখ ১১ জুন ২০০৮।  "ব্রাহ্মণবাড়ীয়া জেলা - বাংলাপিডিয়া"। bn.banglapedia.org। সংগ্রহের তারিখ ২০২৪-০১-১৫।  "এক নজরে পৌরসভা"। বাংলাদেশ জাতীয় ওয়েব পোর্টাল। ২৫ নভেম্বর ২০১৯ তারিখে মূল থেকে আর্কাইভ করা। সংগ্রহের তারিখ ২০১৯-১১-২৬।  পরিবেশ পরিসংখ্যানের বাংলাদেশ সংকলন। বাংলাদেশ পরিসংখ্যান ব্যুরো, পরিসংখ্যান বিভাগ, পরিকল্পনা মন্ত্রক, গণপ্রজাতন্ত্রী বাংলাদেশ সরকার। ২০০৯ "Brahmanbaria, Bangladesh Travel Weather Averages (Worldweather)"। Worldweatheronline। সংগ্রহের তারিখ ৩ অক্টোবর ২০১৫।  "Population and Housing Census 2011 - Volume 3: Urban Area Report" [জনসংখ্যা ও গৃহগণনা ২০১১ - খণ্ড ৩: নগর অঞ্চলের প্রতিবেদন] (পিডিএফ)। বাংলাদেশ পরিসংখ্যান ব্যুরো। আগস্ট ২০১৪।